Annu Montell

Annu Maaria Montell (s. 7. toukokuuta 1976 Ylitornio) on suomalainen entinen seitsenottelija. Hän edusti Aavasaksan Urheilijoita ja hänen valmentajanaan toimi hänen isänsä Markku Montell. Aikuisten tasolla hän voitti ulkoratojen SM-kilpailuissa viisi mitalia: pronssia korkeushypyssä ja kolme hopeaa ja yhden pronssin seitsenottelussa. Sisäratojen SM-kilpailuista Montell voitti kaksi hopeaa ja kaksi pronssia viisiottelussa. Montell on myös seitsenottelun nuorten Euroopan mestari vuodelta 1995, ja samassa kilpailussa Katja Ripatti oli kolmas. http://www.aavasaksanurheilijat.com/jaostot.htm  Hän ei ole kilpaillut virallisissa kilpailuissa vuoden 2004 jälkeen. Hänen ennätyksensä seitsenottelussa on 5931 pistettä, mikä oikeuttaa Suomen kaikkien aikojen tilastossa (heinäkuussa 2022) sijaan 13.http://www.apulanta.fi/matti/yu/suomi.html#7_ottelu_naiset

Myös hänen siskonsa Emma Montell on entinen yleisurheilija.

 Lähteet 

Luokka:Suomalaiset yleisurheilun moniottelijat
Luokka:Vuonna 1976 syntyneet
Luokka:Elävät henkilöt